Monasterium Maximae Laurae
Monasterium Maximae Laurae (Graece Μονὴ Μεγίστης Λαύρας, scilicet "monasterium maximae semitae") est monasteriorum viginti montis Athonis antiquissimum et praecedentiá primum. Conditum est anno 963 ab Athanasio Trapezuntino, adiuvante imperatore Nicephoro Phoca. Refectorium (Graece τραπέζα) monasterii Maximae Laurae undeviginti mensas maiores marmoreas habuit et duas minores. Proponitur mensas maiores e Palatio Magno Constantinopolitano remotas, ubi triclinium Decaenneaccubitorum usque ad tempus Nicephori Phocae resplendebat sed, eodem fere tempore quo Maxima Laura aedificabatur, delapidatum est.